cyanic-selkie/wikianc huggingface dataset:
Torsvåg
Torsvåg er en grend som ligger på 70 grader nord, lengst nordvest på øya Vanna i Karlsøy kommune. Nærmeste by er Tromsø, som er ca. 9 mil sør for Torsvåg. Fiskeværet Torsvåg har eksistert i mange hundre år og i flere hundre år var dette også et viktig kirkested. I dag danner moloer på begge sider av holmen Kåja en lun havn midt i havgapet. På Kåja ligger et av Vannas fiskebruk, «Torsvågbruket», og på toppen av Kåja er Torsvåg fyr. I dag har Torsvåg bare mellom 10 og 20 innbyggere, men igjennom historien har mange satt sin fot i dette fiskeværet.
Heterostropha
Systematisk inndeling
Disse artene var i tradisjonell systematikk plassert i gruppen  forgjellesnegler (Prosobranchia), Forgjellesnegler er en parafyletisk gruppe og er i nyere systematikk gjerne splittet opp i andre grupperinger. Inndelingen inkluderer familiegrupper som er utdødde, basert på funn av fossiler. De er merket med †.
Torsvåg
Havneutbygging
Under annen verdenskrig inntok tyskerne Torsvåg straks etter okkupasjonen. De opprettet en vaktstasjon og peilestasjon på fyret med 7–8 mann. En bevæpnet vaktbåt var også stasjonert her under hele krigen.
Rtisjtsjevo
Demografi
Befolkningsutvikling: ! År || Folketall || Kilde
Ferdinand Magellan
Til Brunei og Krydderøyene
Sultanen av Tidore var i strid med sultanen av Ternate, hvor portugiserne hadde sin handelsstasjon. Derfor kunne de føle seg ganske trygge. Skipene ble fullastet med krydder, som ville gi dem og den spanske kongen stor fortjeneste dersom skutene nådde tilbake til Spania.
Hjemkomst
Reisen hadde tatt tre år. Sebastian del Cano og hans menn ble hyllet som helter, og Ferdinand Magellan ble nesten glemt. Krydderet som de hadde med seg var verdt så mye at det var nok til å dekke alle utgiftene til hele ekspedisjonen, og enda var det et solid overskudd. Men mannskapet ble dårlig betalt, bare del Cano ble godt belønnet. Han ble adlet, og fikk sitt eget våpenskjold der hans reise jorden rundt ble hedret.
Sem Sælands vei (Trondheim)
Veien ble i 1973 oppkalt etter professor Sem Sæland (1874–1940), som var professor i fysikk ved NTH i perioden 1909–1923 og som fungerte som høyskolens første rektor i perioden 1910–1914. Sæland var også rektor for Universitetet i Oslo i perioden 1927–1936 og satt som stortingsmann i perioden 1916–1918.
Imperiet (polsk bok)
I den første delen, Første møter (1939–1967), skriver Kapuściński om innbrytning i 1939 av Den røde armé i Pińsk, hans hjemby i Polesie-området, og om fattigdommen og terroren han opplevde under Sovjetstyret. Han fortsetter å beskrive opplevelsene i Sovjetunionen etter krigen, blant annet hans reiser på den transsibirske jernbanen, og han reiser til eksotiske sentralasiatiske og transkaukasus republikker i Sovjetunionen, i dag Georgia, Armenia, Aserbajdsjan, Turkmenistan, Tadsjikistan, Kirgisistan og Usbekistan.
Hamakua oljekraftverk
Hamakua oljekraftverk er et varmekraftverk i byen Haina på hovedøya Hawaii i Stillehavs-delstaten Hawaii i USA. Det har en installert produksjonskapasitet på 63 MW, fordelt på 1 blokk og 2+1 turbiner. Dette er delstatens sjette største kraftverk målt etter installert produksjonseffekt. Alle kraftverk på Hawaii er oljefyrte.
Formel 1-sesongen 1984
Formel 1-sesongen 1984 var den 35. sesongen av FIAs Formel 1-verdensmesterskap. Sesongen startet 25. mars 1984 og ble avsluttet 21. oktober etter seksten løp. Verdensmesterskapet for førere ble vunnet av østerrikeren Niki Lauda. Han kjørte for teamet McLaren-TAG, som også vant konstruktørmesterskapet.
Tamhøns
Hønseraser
Idag er det bare to klekkeri for verpehøns igjen i Norge, begge lokalisert på Jæren: Børge Undheim AS og Steinsland & Co.
Kalininsk
Den ble grunnlagt som landsbyen Balanda (russisk: Бала́нда). I 1962 fikk den innvilget bystatus og navnet ble samtidig endret til Kalininsk, etter Mikhail Kalinin, en bolsjevikisk revolusjonær og sovjetisk politiker.
Nico Hülkenberg
Formel 1
I gikk han over til Sauber, men etter kun én sesong der gikk han tilbake til Force India for 2014-sesongen i et bytte med Sutil.
La Tahona
La Tahona er en by i kommunen Nicolich i Canelones-departementet i det sørlige Uruguay. Byen har 168 innbyggere.
John Barbour
Bakgrunn
I 1375 (han daterer selv og oppgir at han er 60 år) setter han sammen det som er hans mest kjente dikt, «The Bruce». For oppgaven mottar han i 1377 en betaling på ti pund, og i 1378 en pensjon for resten av livet på 20 shilling, som han gir videre til en messe for å bli sunget til ham selv og hans foreldre. Det ble trofast utført helt fram til reformasjonen.
Litterær kritikk
En oppdagelse i biblioteket ved Universitetet i Cambridge av Henry Bradshaw har muligens åpenbart ytterligere et verk av John Barbour. Det er et langt dikt på over 33 000 linjer som omhandler legendene om de kristne helgenene. Dette diktets generelle likhet med Barbours verselengde, dialekt og stil, foruten det faktum av livene til engelske helgner er utelatt har styrket antagelsen om ektehet. Det finnes dog kritiske røster som har pekt på rytme, halvrim og ordvalg ikke stemmer overens med Barbour.
Omo (Etiopia)
Omo er en av Etiopias største og viktigste elver. Den er 600 km lang og faller ca. 1 800 meter; fra 2 300 moh. til ca. 500 moh. ved sitt utløp i den endorheiske Turkanasjøen i Riftdalen. Elva kommer fra Shewahøylandet, og har mange tilsig på sin vei sørover mot grenseområdet mellom Sudan, Kenya og Etiopia. Elven renner over grensen til Kenya og inn i Turkanasjøen. Fallhøyden gjør at det er kraftig strøm i elva, og den er bare farbar et kort strekke ovenfor Turkana. Elva inneholder flere fosser, blant annet Kokobi.
Digital lydavspiller
En digital lydavspiller er en bærbar elektronisk enhet som lagrer, organiserer og spiller av digitale lydfiler. Digitale lydavspillere omtales ofte som MP3-spillere, men de fleste typer spiller også andre lydformater. Noen av de vanlige formatene er proprietære, som MP3, Windows Media Audio (WMA) og Advanced Audio Codec (AAC). Andre formater er helt åpne, som Ogg Vorbis, FLAC og Speex.
Terrorangrepene i Baladrouz 1. mai 2008
Bakgrunn
Provinsen Diyala, der Baquba og Baladrouz ligger, har de seneste månedene i 2007 og 2008, sett flere harder kamper mellom irakiske sikkerhetsstyrker, amerikanske militære og sunnimuslimske opprørere, inklusive al-Qaida. Al-Qaida skal også ha forflyttet sin aktivitet til Diyala-provinsen etter å ha blitt jaget vekk fra Bagdad og Anbar-provinsen lenger vest i landet.
Tidligere samme dag som angrepet i Baladrouz ble Badgdad rammet av en bombe i en bil.
Kråmyrane naturreservat
Det er to mindre vann på Kråmyrane. Nordsta Kråtjørna og Midttjørna. Disse renner via Teinelva ut i Øyjordsvatnet/Langavatnet på Gullbotn. Det går tursti nær elven.
Thomas O. Chisholm
Thomas Obediah Chisholm (født 29. juli 1866 nær Franklin i Kentucky, død 29. februar 1960 i Ocean Grove, New Jersey) var en amerikansk metodistprest og forfatter.
Heterogastridae
Heterogastridae er en familie av insekter som tilhører tegene, en gruppe av nebbmunner. Gruppen omfatter snaut 100 kjente arter fordelt på 23 slekter, 7 er funnet i Europa og foreløpig ingen i Norge, men én art finnes i Sverige og Finland. De har det til felles at munndelene er sugende og at de suger opp næringen. De lever av å suge ut næring fra frø av mange ulike planter.
Utseende
Tegene er avlange til avlangt-ovale. Noen arter etterligner maur. Forvingens membranøse del har en eller to lukkede celler.
Møllblomsterfluer
Levevis
Xanthandrus comtus er knyttet til tett skog, barskog eller eike- eller bøkedominert skog, der de voksne gjerne flyr langs stier og i skogbryn. I motsetning til de aller fleste andre Syrphinae lever ikke larvene av bladlus, derimot av selskapelig-levende møll-larver, for eksempel viklere (Tortricidae). De voksne fluene flyr godt og kan gjøre lange vandringer, det er sannsynlig at en stor del av de eksemplarene som blir funnet i Norden har kommet flygende sørfra. De besøker gjerne forskjellige slags åpne blomster. I Norden kan man treffe de voksne fluene fra juni til september.
Raymond Hofstædter
Raymond Hofstædter (født 24. desember 1979) er en norsk fotballspiller fra Lyngdal.
ARA «Almirante Brown» (1929)
Operativ historie
Hun fikk status som reserve i 1960 og ble tatt ut av tjeneste 27. juni 1961. Solgt til opphugging i 1962.
Arthur, prins av Wales
Ekteskap, død
Da han døde var det uklart om Arthurs ekteskap med Katarina hadde blitt fullbyrdet. Dette skulle senere få stor betydning for landets historie. Henrik VIII fikk pavelig dispensasjon til å gifte seg med henne, og da han senere søkte om å få ekteskapet annullert brukte han hennes tidligere ekteskap med broren som årsak. Han fikk ikke aksept for dette fra Den katolske kirke, ettersom han tidligere hadde fått dispensasjon med den begrunnelse at hennes første ekteskap ikke hadde blitt fullbyrdet, noe som etter hvert førte til brudd med Roma.
Han Xiandi
Keiser Xiàn av Hàn (tradisjonell kinesisk: 漢獻帝; forenklet kinesisk: 汉献帝; hanyu pinyin: Hàn Xiàndì; født i 181, død 21. april 234), født Líu Xié (tradisjonell kinesisk: 劉協; forenklet kinesisk: 刘协), stilnavn Bóhé (伯和), var den siste keiser av det 400 år lange kinesiske Han-dynastiet.
Cytomegalovirus
Cytomegalovirus (CMV) er et DNA-virus i gruppen herpesvirus. Infeksjon med CMV er i de fleste tilfeller asymptomatisk, men kan føre til en mononukleose-lignende tilstand. 80 % av befolkningen har hatt infeksjonen innen de når voksen alder.
Novovoronezj
Novovoronezj kjernekraftverk ligger 5 km sør for byen.
Teodor II
Pave
I løpet av de få dager han satt på pavestolen, rakk han å gjeninnsette prestene som pave Stefan VI hadde avsatt, beordre at deres fremtvungne avskjedsbegjæringer skulle brennes, og erklærte Formosus' forordninger for gyldige. Sistnevnte paves levninger var blitt kastet i Tiberen av pave Stefan VI etter den såkalte kadaversynoden, men pave Teodor lot ham begraves igjen i Peterskirken.
Jens Okking
Jens Dyhr Okking (født 18. desember 1939 i København, død 21. januar 2018 ) var en dansk skuespiller og politiker. Han medvirket i en lang rekke danske filmer siden sin debut i Oktoberdage (1970). For sitt arbeide mottok han tre Bodil-statuetter.
Britisk Columbias flagg
Viseguvernørens flagg
Kronens representant i provinsen, viseguvernøren, fører et blått flagg med kronet provinsvåpen innsatt i en krans av gule lønneblader. Viseguvernørens flagg ble innført 1. februar 1982.
Krasnoarmejsk (Saratov oblast)
Krasnoarmejsk (russisk: Красноарме́йск) er en by i Saratov oblast i Russland. Den ligger rundt 75 km sør for Saratov.
Steppeblomsterfluer
Steppeblomsterfluer (slekten Paragus) er en gruppe av fluer som tilhører familien blomsterfluer (Syrphidae). Det er kjent rundt 100 arter, fem forekommer i Norge.
Utseende
Små (3–7 mm), kompakte, litt flate blomsterfluer, kroppen er svart bortsett fra at de gjerne har røde tegninger på bakkroppen, kledt med korte hår. Hodet er stort, fasettøynene mer eller mindre kledt med korte hår. De møtes i pannen hos hannene, men ikke hos hunnene. Ansiktet er temmelig flatt og blekgult på farge. Antennene har et langt og smalt tredje ledd, antennebørsten sitter festet oppe på dette nær roten. Vingene er rundede og glassklare. Bakkroppen er litt flat og omtrent jevnbred, helt svart eller med røde tegninger. Beina er slanke, baklårene er mørke, ellers overveiende gule. Slekten deles opp i to underslekter. Hos underslekten Paragus en fasettøynenes hår samlet i vertikale striper, mens hos underslekten Pandasyophthalmus er det jevnt fordelt utover.
Alge
Alger (latin: algae; tang, tare, «sjøgress», «grønske») er fellesnavn for en mengde protister, fra mikroskopiske encellede arter, til tangarter med mange meters omfang. Algene utgjør en funksjonell gruppe, et system som baserer seg på å gruppere arter på bakgrunn av morfologi, fysiologi, adferd osv., i motsetning til systematiske grupper som baseres på slektskap. Det er gjort mange forsøk på å definere hva en alge er. Generelt kan de beskrives som akvatiske, fotoautotrofe organismer med encellet, kolonidannende eller filamentøs organisasjon. En mer utfyllende definisjon vil inkludere sekundært heteretrofe organismer, altså organismer som stammer fra fotoautotrofe arter, men som har mistet evnen til å fotosyntetisere. Læren om alger kalles fykologi.
Algene ble forsøksvist klassifisert av Carl von Linné, men det var først landsmannen Carl Adolph Agardh som i årene 1810–35 studerte algene i detalj og lyktes i å bygge opp en mer holdbar taksonomi.
Ungarsk kuvasz
Utseende, anatomi og fysikk
Kuvasz er en stor, robust og sterk hund. Den har rikelig med pels; pelsen er lang, bølget og noe stiv. Pelsen skal være hvit; elfenbensfarget pels er tillatt. Underullen er bløt, og pelsen skal danne en krage rundt halsen. Øynene er mandelformede og skråstilte. Hundens bevegelser er langsomme og forsiktige. Halsen er lavt ansatt. Hannhunder blir 71–76 cm høye, tisper blir 66–70 cm.
Andrej Bukin
Andrej Anatoljevisj Bukin (russisk: Андрей Анатольевич Букин; født 10. juni 1957 i Moskva), sovjetisk kunstløper som deltok i de olympiske vinterleker 1980 i Lake Placid, 1984 i Sarajevo og 1988 i Calgary.
Fritz Jensens gate
Fritz Jensens gate (18-20, 49-61) er en boliggate i bydelen Kvadraturen/Eg i Kristiansand. Den har sitt løp langs Baneheias fot gjennom Nybyen parallelt med Tordenskjolds gate på strekningen mellom Fjellgata og Lømslands vei. Gateløpet er brutt ved Stener Heyerdahls gate og Tordenskjoldsgate skole av innslagene til Baneheitunnelen i forlengelsen av Festningsgata.
Gaten har sitt navn etter arbeiderlederen Jens Fritz Jensen (1817–1888).
EM i friidrett 2006
Maratonløpet ble arrangert i en ti kilometer lang sløyfe i sentrum, som ble løpt fire ganger. Kappgangøvelsene ble, som i 1995, arrangert i en to kilometer lang trasé på Skånegatan, en gate utenfor Ullevi. Start og målgang for alle konkurranser var på Ullevi stadion.
Peritonsillær abscess
Symptomer og funn
PTA kommer oftest, men ikke alltid, etter en akutt tonsillitt. Følgende symptomer og funn er vanlige:
Vegar Bjerke
Forretningsliv
I august 2010 kom Bjerke i medias fokus grunnet hans eierskap i selskapet SID Norge som ble anmeldt for grovt bedrageri. Anmeldelsen ble henlagt av Hedmark politidistrikt. Som følge av konkursen i selskapet ble Bjerke og hans kompanjong ilagt to år konkurskarantene, som blant annet innebærer at de ikke kunne stifte selskaper. Senere har han startet opp virksomhet innen forsikring.
Hepatitt B-virus
Se også
التهاب الكبد ب
Isalbet Juarez
Junior
Ved U23-EM i friidrett 2009 vant han sølv på 4 x 400 meter stafett, sammen Marco Vistalli, Matteo Galvan og Domenico Fontana. Individuelt ble han slått ut i kvalifiseringsheatet på 400 meter, da han løp på 48,31 og kom sist i sitt heat.
Lillesand by- og sjøfartsmuseum
Til museet hører også Tollboden nede på havnen. Denne ble oppført rundt 1730. Her er det et tollmuseum, og i en egen del av bygningen er det atelier og kunstutstillinger. I vinterhalvåret disponeres atelieret av den lokale kunstneren Erlend Larsen.
Romain Rolland
Liv og virke
I 1937 kom han tilbake for å bo i Vézelay i Bourgogne som i 1940 ble okkupert av Tyskland. I løpet av okkupasjonen isolerte han seg fullstendig. Han stoppet aldri med sitt arbeid. I 1940 hadde han fullført sine memoarer. Han avsluttet også sin musikalske forskning på livet til Ludwig van Beethoven. Kort tid før sin død skrev han Péguy (1944), hvor han undersøkte religion og sosialisme i sammenheng med sine memoarer. Han døde den 30. desember 1944 i Vézelay.
Kritias
Litterær figur
Kritias er en av de figurene som opptrer oftest i Platons dialoger, men det er omstridt hvilken Kritias som i Timaios og i Kritias forteller den platonske myten om Atlantis, Platon kan også ha ment en eldre persom med samme navn. Kritias dukker også opp i Charmides, Protagoras og i den pseudo-platonske Eryxias.
Knut Anders Fostervold
Han la opp etter en kneskade i 2002, og valgte da å satse på sykling. I løpet av få år jobbet han seg opp til å bli en av Norges beste syklister, og syklet for Nesset CK. Han deltok i temporittet i VM både i 2006 og 2007, men uten å oppnå store resultater. I september 2007 satte han norsk rekord på 10 og 20 kilometer temposykling.
Eir
Skaldekvad og runeinskripsjon
Eir ble også benyttet som kjenning i den islandske rímurpoesien på 1300-tallet og framover.
Kan du prøve å forstå
Kan du prøve å forstå er et musikkalbum med Contrazt, utgitt i 2006. Dette er gruppas første plate.
Juvasshytta
En kilometer fra Juvasshytta ligger Galdhøpiggen sommerskisenter, som er åpen største delen av sommeren. Den har to løyper og en heis. Den har 350 meter høydeforskjell, og toppen ligger på 2 200 moh.
Vestfoldbanen
Planlegging
Banen ble på den tiden kalt Grevskapsbanen eller Jarlsbergbanen, etter navnet på amtet den gikk gjennom. I 1874 hadde Statens jernbanekommisjon vurdert banen og konkludert med at den burde bygges med smalspor. Bare styreleder professor Ole Jacob Broch (1818-1889) stemte for normalspor, og anbefalte samtidig at Drammenbanen skulle bli konvertert til bredere sporvidde. Fordelen med å bygge mm smalspor var at byggekostnadene ble redusert med en tredjedel. I mellomtiden hadde jernbanedirektør Carl Abraham Pihl (1825-1897) konkludert med at Østfoldbanen burde bygges før Vestfoldbanen. Regjeringen delte også dette synet. Gjennombruddet kom da planer om å forlenge banen videre til Skien ble lansert. Pihl anslo at å forlenge banen med 45 km til Skien ville koste 4,5 millioner kroner ekstra, i tillegg til at det åpnet muligheten for en sidebane til Brevik.
Bygging
Det var få problemer med byggingen av banen i det relativt flate landskapet mellom Drammen og Larvik. Den største utfordringen var byggingen gjennom Kobbervikdalen, sør for Drammen, der det måtte bygges en skjæring. Der skulle banen gå gjennom en gammel kirkegård med leiregrunn, og rallarene, som bygde banen, fant flere bevarte lik mens de gravde. Strekningen mellom Larvik og Skien gikk gjennom et betydelig mer kupert terreng, spesielt langs sørsiden av Farrisvannet. Jernbaneingeniøren Ole Wilhelm Lund fikk ansvaret for byggingen av den 15 km lange strekningen, som omfattet mer enn tjue tunneler. På det meste, var det 2114 personer som arbeidet med å bygge jernbanen langs Farrisvannet. Disse hadde en gjennomsnittslønn på 2,50 kroner per dag.
Den første moderniseringen
I Nasjonal transportplan 2002–2011 var det foreslått byggestart i 2005 for strekningen Barkåker–Tønsberg, men i november 2002 ble byggestarten utsatt av Jernbaneverket på grunn av kutt i investeringsmidlene fra regjeringen. Som svar uttalte samferdselsminister Torild Skogsholm at det ble vurdert å finansiere prosjektet gjennom et offentlig–privat samarbeid, med betaling gjennom billettprisen. I 2005 bestemte Jens Stoltenbergs andre regjering å finansiere byggingen av strekningen. 31. mars 2008 ga samferdselsminister Liv Signe Navarsete klarsignal til å starte utbyggingen av den 7,7 km lange strekningen mellom Barkåker og Tønsberg, som skulle koste 1,37 milliarder kroner.
Planene om å bygge ut strekningen mellom Barkåker og Tønsberg ble kritisert av flere organisasjoner, i tillegg til NSB, som i stedet mente at Jernbaneverket burde vente til videre utbygging av Vestfoldbanen var ferdig planlagt. De mente at utbyggingen ville gi for små besparelser i reisetid, og ville heller begynne med å bygge ut strekningen mellom Holm og Nykirke. NSB mente at å bygge ut strekningen mellom Barkåker og Tønsberg ville hindre byggingen av den nye banen via Horten, Åsgårdstrand og Eik.
Slaget ved Manzikert
Bysantinerne led til slutt et knusende nederlag, og Alp Arslan tok keiser Romanos IV Diogenes til fange. Nederlaget førte til omfattende religiøs og etnisk omveltning i Anatolia, som følge av at de muslimske seldsjukkene vant kontrollen over Anatolia. De opprettet sultanatet Rum, forløperen til Det osmanske riket.
Vestfoldbanen
Arkitektur
Skoppum stasjon, som var utgangspunkt for Hortenlinjen, ble bygd med en mellomplattform der stasjonen lå mellom sporene. Dette ble gjort for å gjøre overgangen mellom banene lettest mulig, men gjorde at adkomsten til stasjonen måtte gjøres langsmed sporene. Seks av stasjonsbygningene er fredet av Riksantikvaren: Skoppum stasjon, Tønsberg stasjon, Stokke stasjon, Råstad stasjon, Sandefjord godshus, lokstallen ved Larvik stasjon, Eidanger stasjon og Borgestad stasjon.
IFAF (andre betydninger)
IFAF er en vanlig forkortelse for International Federation of American Football.
Kisho Yano
Han ble tatt ut til Fotball-VM 2010 i Sør-Afrika.
Referansegruppe
Referansegrupper benyttes for å vurdere og bestemme egenskapene til et bestemt individs eller en bestemt gruppes særpreg og sosiale egenskaper. Det er en gruppe individet identifiserer seg med, og hvor det har forankret en eller flere av sine meninger, holdninger, identitetsmarkører og/eller andre verdier, for eksempel en venneflokk, forening og andre sosiale grupper. Gruppen kan være reell eller imaginær og medlemskapet behøver ikke å være formelt. Det kan f. eks. være en gruppe som en aspirerer til, og som påvirker individets meninger, holdninger og handlinger.
Star Wars Episode IV: Et nytt håp
Handling
På Tatooine blir droidene tatt til fange av små jawaer som driver med kjøp og salg av roboter. R2-D2 og C-3PO blir solgt til gårdbrukerne Owen og Beru Lars, samt nevøen deres Luke Skywalker (Mark Hamill). En dag mens Luke vasker R2-D2 aktiverer han ved et uhell beskjeden til Obi-Wan. Leia vises på et hologram, og hun ber Obi-Wan om hjelp. Neste morgen har R2-D2 dratt for å lete etter Obi-Wan, og Luke og C-3PO finner droiden et lite stykke unna. Plutselig blir de angrepet av det ville sandfolket. Luke blir slått bevisstløs, mens C-3PO blir demontert. Eneboeren Ben Kenobi skremmer vekk sandfolket og forteller Luke at hans egentlig navn er Obi-Wan.
Obi-Wan drar for å deaktivere traktorstrålen, og på vei tilbake møter han Darth Vader. Luke oppdager at Leia er fanget ombord Dødsstjernen og setter i gang en redningsaksjon. Chewbacca, R2-D2 og C-3PO blir igjen, mens Luke og Han kler seg ut som stormtroopere for å redde Leia. Etter å ha funnet Leia havner de i en søppelsjakt hvor veggene presser seg sammen. Ved hjelp av droidene får de stoppet veggene før de blir most flate. De kommer seg til slutt om bord Millennium Falcon, men Obi-Wan slåss fremdeles med Vader. Så snart Obi-Wan ser at Luke har kommet seg trygt om bord romskipet, blir han drept av Vader. Falcon-skipet forlater Dødsstjernen med en sporingsenhet festet til seg. Imperiet finner ut at Falcon-skipet er på vei til Opprøreralliansens hemmelige base på Yavin 4.
Truet dyreart
En truet dyreart er en art som av ulike grunner står i fare for å bli utryddet (står i fare for å dø ut). Trusselbildet kan variere, både mellom artene og innad i en art, herunder også både internasjonalt og nasjonalt. Verdens naturvernunion (IUCN) har derfor utarbeidet ei internasjonal rødliste for bedre å kunne ivareta internasjonale og nasjonale spørsmål om trua arter. Den internasjonale rødlista ivaretas av Species Survival Commission (SSC), mens nasjonale rødlister ivaretas av et lokalt oppnevnt organ.
Hebomoia
Utbredelse
Slekten er utbredt fra India i vest til Japan i nordøst og Timor og Molukkene i sørøst.
St. Mungos hospital for magiske sykdommer og skader
St. Mungos ble grunnlagt av den besømte heleren Mungo Bohnam på 1600-tallet. Den eksakte datoen er ukjent. St. Mungos emblem er en tryllestav som er krysset med et bein.
Manitobas flagg
Manitobas flagg er en red ensign etter britisk mønster og har provinsens våpenskjold i flaggdukens frie ende. Flagget er i forholdet 1:2. Det ble fastsatt av dronning Elizabeth II 12. mai 1966.
Espen Haug
Espen Haug arbeidet i flere år som travekspert og programleder for Rikstoto, men fikk sparken ved utgangen av 2022. I mars 2023 startet Espen som fotballkommentator i TV 2 hvor han har gjort kometkarriere. Allerede våren 2023 kommenterte han sin første eliteseriekamp.
Acochlidiacea
Systematisk inndeling
Acochlidiacea
Contrazt
Historie
Har i 2016 medvirket i NRK1-produksjonene Trygdekontoret og Beat for Beat. I 2017 Sommeråpent.
Køball
Køball er i biljard vanligvis ballen en spiller må treffe med biljardkøen. Den er normalt hvit. Størrelsen til en køball skal bestandig være den samme som resten av biljardballene, men i enkelte typer av myntopererte biljardbord er køballen en tanke større enn resten av ballene.
Riksvei 25
Riksvei 25 (Rv25) går mellom Midtbyen i sentrum i Hamar og riksgrensen ved Bergulvkjølen i Trysil. Veien består av tre deltraséer: Hamar – Tønset (13,4 km), gamleveien Tønset – Ånestad (4,5 km), og Åkroken – Bergulvkjølen (101,4 km).
15. serierunde i Toppserien 2010
15. serierunde i Toppserien 2010 starter den 29. august.
Purpurfargen
Sammendrag
Syv år senere er Celie nå voksen og har unngått å slåss mot Mister sitt fortsatte misbruk og vold. Hans eldste sønn, Harpo, gifter seg med sin gravide kjæreste, Sofia. Etter Misters råd forsøker Harpo å overmanne og slå Sofia i et forsøk på å kontrollere henne bedre. Konfrontert med hennes egen manglende evne til å stå opp mot overgrep, råder hun også Harpo til å begynne å slå Sofia. Sofia konfronterer deretter Celie med det hun fortalte Harpo. Hun avslører også at hun har måttet bekjempe overgrep fra flere menn i deres familie. Sofia truer med å drepe Harpo hvis han bruker vold mot henne. Når Harpo ikke forandrer seg, forlater Sofia ham og hun tar barna deres med seg.
Likhetstegn
Historikk
Det moderne likhetstegnet ble introdusert i England 1557 av den walisiske matematikeren Robert Recorde i sitt skrift The Whetstone of Witte (Kunnskapens brynestein). Der begrunner han de parallelle strekene med … bicause noe.2.thynges,can be moare equalle (… fordi to ting ikke kan være mer lik).
Janusz Sidło
I oktober 1953 satte han europeisk rekord (80,15 m) i Jena. Sidlo vant to gullmedaljer ved EM i friidrett (Bern 1954 og Stockholm 1958). I juni 1956 satte han verdensrekord (83,66 m) i Milano, og i november 1956 vant han sølvmedalje, bak Egil Danielsen, ved de 16. Olympiske leker i Melbourne.
C.S. Forester
Forester skrev bøker med militært og maritimt innhold og er særlig kjent for sin serie på elleve bøker om Horatio Hornblower, som gikk fra sjøkadett til flåteadmiral under Napoleonskrigene. Han skrev også Afrikadronningen (1935) som ble filmatisert.
Calopieris
Calopieris eulimene er en slekt av dagaktive sommerfugler i gruppen hvitvinger.
Gravatn
Gravatn (også skrevet Gravatnet) er en innsjø som ligger i Sirdal kommune i Agder. Sammen med Valevatn er Gravatn reguleringsmagasin for Tjørhom kraftverk. De to innsjøene er knyttet sammen med en tunnel, og ved høy vannstand er det også forbindelse gjennom Løgjedalen.
Olav Lundanes
Lundanes er samboer med orienteringsløperen Ida Marie Næss Bjørgul. Sammen har de ett barn.
Juniortiden (2004–2007)
I junior-VM i Sveits i 2005 vant han langdistansen suverent. Terrenget passet ham svært godt, ettersom det var ekstremt mye bakker der, og det er i bakkene han er best – han kommer fra en plass med svært mye bakker oppe på Eikenosa i grenda Emblem i Ålesund. Dette er den høyest beliggende gården i Ålesund kommune – cirka 180 meter over havet ligger gårdstunet.
Senior (2008–)
23 år gammel ble Lundanes i november 2011 kåret til årets orienteringsløper av Norges orienteringsforbund. Lundanes mottok utmerkelsen under Orienteringsgallaen i Halden. Samme kveld ble to idrettslag tildelt O-idrettens rekrutteringspris 2011. Det ene idrettslaget var Emblem IL og det var foreldrene hans som ble spesielt nevnt og som mottok prisen på vegne av Emblem IL for sitt mangeårige arbeid med unge orienteringsløpere i laget.
Les Têtes Brulées
Samleplaten Bikutsi Fever kom ut i 2000.
Hair
Norske oppsetninger
Hair har vært satt opp i Norge flere ganger, første gang på Den Nationale Scene (DNS) i Bergen i 1970. Sven Henning hadde regien, Lucy Fenwick koreografien, Helge Hoff Monsen scenografien, mens Terje Rypdal hadde den musikalske ledelsen, og Bergens-bandet Saft framførte musikken. Musikalen var oversatt fra engelsk av Helge Hagerup og fikk tittelen Hår. «Predikantenes broderkrets» holdt folkemøte i Bergen med metodistpresten Iver E. Høy og redaktør Arthur Berg i Dagen som hovedtalere, før premieren på DNS 4. desember 1970. Debatten hadde da rast i bergensavisene hele høsten. «Hår-musikken er demonisk», stod det i Bergens Tidende, som omtalte hvordan stykket ble diskutert både i bystyret og skolestyrene. Bjørgvin-bispen Per Juvkam uttalte at «Norges moderscene stiller seg til tjeneste for moralsk forfall». I Bergens Tidendes anmeldelse kalte Rolf Døcker forestillingen for en «plastparykk», men bemerket ensemblets «aldri sviktende entusiasme», og at det under nakenscenen var «så dus belysning at man nesten må ha en katts skarpe nattsyn for å se om – ja altså hår eller ikke hår». Aftenpostens anmelder syntes at «Hår strider mot all moral og anstendighet», og Bergen og omegn presteforening nedsatte et tremannsutvalg for å skrive en kritikk av stykkets livsfilosofi. DNS kunne likevel melde at alle forestillinger var utsolgt.
Svartspaner
I bok- og filmserien Harry Potter, er en svartspaner en ansatt ved magidepartementet som sporer opp og fanger mørke magikere. Svartspanere er spesielt ute etter medlemmer av Fyrst Voldemorts gjeng med dødsetere.
Takayuki Morimoto
Takayuki Morimoto (森本 貴幸) (født 7. mai 1988 i Kawasaki) er en japansk profesjonell fotballspiller som spiller for den japanske J. League-klubben Kawasaki Frontale. Han spiller i angrep, og var også en del av. Morimoto har spilt for flere andre klubber i sin karriere, blant annet Tokyo Verdy fra Japan.
Sommer
Høysommer, Indian summer, sørsommer og annet
Sommerperioden kan deles inn i forsommer, høy- eller midtsommer og seinsommer. Indian summer, «indiansk sommer», er betegnelse på varmt, sommerlig vær som kan forekomme på høsten etter at den egentlige sommeren er over.
Eronia
Levevis
Disse artene lever i tørre områder. Larvene utvikler seg på planter i kapersfamilien (Capparidaceae) og Salvadoraceae.
Ontarios flagg
Provinsen Ontarios våpenskjold viser tre gule lønneblad i grønt felt med et hvitt skjoldhode hvorpå et rødt kors. Skjoldhodets (Georgskors) viser tilknytningen til England. Våpenet ble opprinnelig godkjent av dronning Victoria 26. mai 1868.
Stefano Delle Chiaie
Stefano Delle Chiaie (født 13. september 1936 i Caserta i Italia, død 10. september 2019 i Roma, Italia) var en italiensk fascist som var involvert i Organizzazione Gladios spenningskapende strategi og Sør-Amerikas operasjon Condor. Chiaie var medlem av Ordine Nuovo og grunnleggeren av Avanguardia Nazionale. Han var også medlem av Propaganda Due og en nær venn av dens stormester Licio Gelli.
Den 20. juni 1973 var Stefano Chiae delaktig i Ezeiza-massakren i Argentina. I 1975 samarbeidet han med Michael Townley, agent for Augusto Pinochets hemmelige politi Dirección de Inteligencia Nacional, i et mislykket drapsforsøk på den kristelig-demokratiske, Chilenske politikeren Bernardo Leighton.
Ibiraiaras
Ibiraiaras er en kommune i delstaten Rio Grande do Sul i sørregionen av Brasil.
Kurvball
Internasjonalt
Opprinnelig ble kurvball spilt for det meste i Belgia og Nederland. Det var demonstrasjonsidrett i OL i Antwerpen i 1920 og Amsterdam i 1928.
Appelsin
Opprinnelse
Appelsiner plukkes ofte før de er modne, hvilket får effekt på smaken, som blir mer syrlig og mindre aromatisk. Dette skyldes den oftest lange transportveien fra opphavslandene, som f.eks. Nord-Afrika, Hellas, Italia, Israel, Spania og Tyrkia.
Portsmouth FC
Spillerstall
Oppdatert 5. mars 2023.
International Federation of American Football
Historie
Det første nasjonale forbund innen amerikansk fotball utenfor USA ble grunnlagt i Canada i 1896, da Canada allerede hadde hatt en lang historie med Canadisk fotball. Japan var også tidlig ute med å begynne med amerikansk fotball og etablerte sitt nasjonale forbund i 1936. Det første europeiske forbundet ble opprettet i 1976. Siden da har idretten sett en markant økning i utbredelse, spesielt i Europa, som til slutt resulterte i 1996 i opprettelse av European Federation of American Football. To år sender, i 1998, ble International Federation of American Football offisielt grunnlagt. IFAF ble assosiert medlem av General Association of International Sports Federations i 2003 og fullt medlem av GAISF i 2005.
Rotbergsjøen
Det finnes flere gode badestrender rundt Rotbergsjøen. Rundt sjøen har det tidligere vært finnetorp. Det er gjort flere steinalderfunn rundt sjøen, som såkalte beinknusere, flint, kvartsredskaper og andre pil- og spydrester.
Klegger
Utseende
Bakkroppen er kjegleformet og har ofte karakteristiske mønster av prikker og flekker.
Farnabazos II av Frygia
Farnabazos II (født i tiden rundt 435 f.Kr. og død en gang etter 374 f.Kr.) var i tiden mellom 413 og 387 f.Kr. persisk guvernør av satrapiet Frygia ved Hellespont nordvest i Anatolia under de persiske kongene Dareios II og Artaxerxes II. Sammen med sin kollega Tissafernes, satrap i Lydia og Karia, bidro de til forsterke persisk innflytelse i den greske verden ved alternativt å støtte enten Sparta eller Athen i Peloponneskrigen. Hans siste oppgave, antagelig rundt 60 år, var å gjenerobre Egypt for å gjenopprette persisk overherredømme, men mislyktes med flere invasjoner.
Bakgrunn
Farnabazos var sønn av Farnakes II og sønnesønn av Farnabazos I, og barnebarns barn av Artabazos II. Han selv og hans mannlige forfedre hadde styrt satrapiet Frygia ved Hellespont fra hovedstaden Daskúleion (gresk: Δασκύλιον), en by rundt 30 km i innlandet fra kysten av Propontis (Marmarahavet). Også hans sønn Artabazos II ble satrap av Frygia. Familien tilhørte det øverste nivå av persisk aristokrati. Familiens grunnlegger var Farnakes, som var i slekt med den persiske kongefamilie. Farnabazos selv giftet seg med Apame, en datter av kong Artaxerxes II.
Cylindrobullidae
Cylindrobullidae er bløtdyr, og en gruppe snegler som lever i saltvann (marine). De hører til gruppen av bakgjellesnegler, som kjennes på at de har gjellene på høyre side eller bak hjertet.
Farnabazos II av Frygia
Striden med grekerne
I mellomtiden hadde Farnabazos forsøkt å oppildne til splid og motstand mot Sparta på den greske fastlandet, men bygd også opp en ny hær og en ny marine. I tillegg hadde han funnet en dyktig admiral, atheneren Konon. Hans anstrengelser var vellykte. De andre greske byene gjorde opprør mot Sparta i 395 f.Kr. i hva som kalles Korintkrigen. Sparta ble nødt til å tilbakekalle hæren i Anatolia og Farnabazos hadde da ingen fryktet fiende i sitt nærområde lenger, og sammen med Konon kunne han erobre de greske øyene Milos og Kythira i 393 f.Kr. Korintkrigen varte fra 395 til 387 f.Kr.. Sparta kjempet mot en koalisjon av fire allierte bystater, Theben, Athen, Korint og Argos. Farnabazos støttet innledningsvis koalisjon økonomisk, men da Sparta igjen var villig til å inngå en avtale endret han allianse. Fredsavtalen ga Perserriket alle greske byer i Anatolia mens Sparta ble den mektigste statsmakten i Hellas. I begynnelsen respekterte Farnabazos de greske byenes selvstyre, men ble selv gitt nye funksjoner. Hans sønn og etterfølger Ariobarzanes hadde en annen politikk.
Igrejinha
Igrejinha er en kommune i delstaten Rio Grande do Sul i sørregionen av Brasil.
Furusjøen
Furusjøen er en innsjø som ligger i kommunene Nord-Fron og Sel i Innlandet. Den har utløp mot øst via elva Frya, ei sideelv til Gudbrandsdalslågen. Den viktigste tilløpselva et Glitra, som har sine kilder i Rondane nasjonalpark.
Birkenes Bygdemuseum
En god start i 1987
Høsten 1984 satte kommunen ned et arbeidsutvalg, kalt «Prosjektgruppa for Tveide bygdetun», som besto av: Martin Birkeland (leder, kulturstyret), Vidar Haslum (sekretær, historielaget), Arnfinn Lindstøl (kulturstyret), Kari Helene Hansen (kulturstyret) og Yngvar Røstad (historielaget). Berit Eide Johnsen blei ansatt som kultursekretær i kommunen og gikk snart inn i prosjektgruppa som sekretær. I november 1985 vedtok kommunestyret: «Kulturstyret bes forberede dannelse av en stiftelse kalt Birkenes bygdemuseum i samarbeid med interesserte lag og foreninger». I november 1986 ga kommunestyret tilsagn om å overdra følgende eiendommer vederlagsfritt til stiftelsen når den var oppretta: 117 daa av kommunens eiendom på Tveide, gaven fra Knut K. Rislå og bomfestehuset ved Flaksvatn. I tillegg ga kommunen 53.300 kr, historielaget ga 26.010 kr som var overskuddet fra Åsmund Knutson si bok ”Krigsåra 1940-1945 i Birkenes”, og Birkenes Sparebank ga 125.000 kr i anledning sitt 125-årsjubileum i 1984, et beløp som ved stiftelsen var økt til 164.296 kr; en samla grunnkapital på 243.606 kr.
Familien Knudsen kjøper
På 1870-tallet gikk gården ut av den gamle slekta og etter fleire handler blei den kjøpt for 9500 kr i 1896 av skipsreder og havnefogd Carl Knudsen og kone Gitta, f. Heldal i Lillesand. Det var han som kalte gården Grasham, som ifølge engelsk navnetradisjon betyr et grønt innhegna område. Et navn som er kjent fra skriftlige kilder i 1194, mens formen Gresham er mer vanlig bl.a som navnet på et kirkesogn i Norfolk, England. Gården Grasham var den gang en eiendom på nesten 2000 daa med mye verdifull skog. Familien bosatte seg ikke på gården, men tok ut tømmer og brukte den som landsted fram til 1930 da dattera, telegrafistinde Thyra Mercedes Knudsen (1885-1963) flytta inn og bodde der fram til 1955. Brødrene Ove og Waldemar bodde også på gården i perioder. Maren Stoveland var tjenestepige og Sigurd Dahl (1913-2008) var forpakter i mange år.
Mokkavatnet
Mokkavatnet er en innsjø i Ogndal i Steinkjer kommune i Trøndelag.
Mokkavatnet ligger nær Norges geografiske midtpunkt. Arealmessig er Mokkavatnet delt mellom Steinkjer Kommuneskoger og Statens Skoger. Blant de omliggende fjellområdene er Snåsa i nord, Skjækra eller Skjækerfjella og Sverige i øst, og Verdal eller Verdalsfjella i syd. De nærmest liggende fjellene er Hærvola og Semsklumpen. Sammen med Lustadvatnet er Mokkavatnet en av de to største innsjøene i nedbørfeltet til Ogna (elv).
Umbraculidae
Systematisk inndeling
Umbraculida
Knappetunnelen
Utbygging
Byggetrinn 1 som ble åpnet 10. september 2010 omfatter 2,6 km fra Dolvik under Søreide og Nordåsstraumen til Sandeide, samt arm til Straume. På denne strekningen under Nordåsstraumen krysser Knappetunnelen rett på innsiden av dagens bro og ligger 29 meter under havnivå, med minste fjelloverdekning på 13-15 meter. Vegdirektoratet har gitt dispensasjon for dette da normal overdekning på undersjøiske tunneler er på 50 meter.
Byggetrinn 2 omfattet nye 2,8 km videreføring nordover til Liavatnet med byggetid fra 1. kvartal 2011 til åpningen 12. november 2015. Tunnelens totallengde fra Dolvik til Liavatnet er ca. 6,4 km.
Rune Buer Johansen
Rune Buer Johansen (født 4. september 1973 i Rakkestad) er en norsk fotballspiller. Han har spilt for Trømborg, Askim, Fredrikstad, Moss, Kongsvinger, Sogndal, Hamarkameratene og Nybergsund og Løten FK. Han har én. Han studerer for tiden ved Høgskolen i Hedmark samtidlig som han trener 4.-divisjonsklubben Ringsaker FK.
The Mahotella Queens
The Mahotella Queens er en sanggruppe fra Sør-Afrika som ble startet i 1964.
Knut Aalefjær
Karriere
Han var også med i orkestrene «Musikkflekken Workshop Big Band» og «ImproVice Versa», på utgivelser med Geir Lysnes Listening Ensemble, samt i pianist Helge Lien's Trio med Frode Berg bass, på seks plateutgivelser. Med «Great Curves» ga han ut Rotoscope (2001), der besetningen forøvrig er Christine Sandtorv vokal, Rune Brøndbo tangent, Lars Horntveth saksofon, Anders Mjøs tangent, samt Rob Waring perkusjon.
Fra 2010 ble han med i Trioen med Ruth Wilhelmine Meyer (vokal), and Elfi Sverdrup (vokal) og Lars Andreas Haug (tubaist), og bandet ble da en Kvartett. Det ble plateutgivelse med albumet Akku 5 (2011).
Aprikos
Aprikos (Prunus armeniaca) er frukten fra aprikostreet. Frukten spises som den er, tørket eller hermetisk. Den brukes også til syltetøy. Til tross for det vitenskapelige navnet er det omdiskutert om aprikosen stammer fra Armenia, da aprikosen har vært dyrket av mennesker svært lenge, og aprikosens opprinnelse regnes som ukjent. Aprikoskjerner har vært funnet i utgravninger fra kobberalderen i Armenia, men spor etter aprikosdyrking er også funnet i India, og i Nordøst-Kina, der den antagelig har blitt dyrket i over 4000 år. Aprikosen dyrkes først og fremst i Kaukasus, Sørøst-Asia, Sør-Europa og Nord-Afrika. Tyrkia er verdens største aprikosprodusent.
Thor Hushovd
Han annonserte i et intervju med TV 2 under Tour de France 2015 at han ønsket et norskbasert profflag fra og med 2017.
I starten av sin karriere var han mest kjent som en temporytter og spurtspesialist, men har med alderen blitt en sterkere klassikerrytter, og har blant annet kommet på pallen i Paris–Roubaix to ganger. I tillegg ble han etter hvert en bedre klatrer. Hushovd er tidligere elev ved NTG Bærum (1994-1996).
2000–2005
I 2004 ble han norgesmester både på tempo og landeveisritt, og vant den franske cupen (Coupe de France) sammenlagt. På den tredje etappen i Tour de France fikk han som første nordmann i historien æren av å kjøre med den gule ledertrøya. Han vant også den åttende etappen som gikk til Quimper.
Gangkou (Fangchenggang)
Gangkou (kinesisk: 港口区; pinyin: Gǎngkǒu Qū ) er et bydistrikt i byprefekturet Fangchenggang i den autonome region Guangxi i Folkerepublikken Kina.
Det har et areal på 370 kvadratkilometer og teller 110.000 innbyggere (2004).
Kriminalforsorgen
Direktoratet for Kriminalforsorgen og Folketingets Ombudsmand kontrollerer ved inspeksjoner på Kriminalforsorgens institusjoner at gjeldende lovgivning og overordnede prinsipper overholdes.
Norsk teaterråd
Teaterrådet hadde fylkesråd/fylkeskontakter i flere fylker. Norsk teaterråd hadde som formål å «ta seg av nasjonale og internasjonale spørsmål av felles interesse for medlemsorganisasjonene.» Teaterrådet var medlem i International Amateur Theatre Association (AITA/IATA), og hørte der inn under den Nordeuropeiske Amatørteateralliansen (NEATA). Norsk teaterråd var også medlem av Nordisk Amatørteaterråd (NAR).
Millerettider
Bygning og levevis
Alle millerettidene var relativt like av bygning. Millerretta, den best kjente slekten, var omkring 60 cm lang. Den var lettbygget med lang hale og en serie små, skarpe tenner i kjeven. Trolig levde den av insekter og smådyr i ørkeonområdene på det sørlige Pangea. Av utseende har de liknet en stor firfisle, og har trolig hatt et tilsvarende levevis. Ni slekter er beskrevet, men mange baserer seg på meget fragmentarisk materiale. Hvor mange slekter og arter det egentlig har dreid seg om er ukjent.
Urnemarkskulturen
Opprinnelse
16 spenner deponert i en myr i Ellmoosen (Tyskland) dekker hele den kronologiske perioden fra Bronse B til tidlig Ha A. De viser at det var kontinuitet i de rituelle tradisjonene. Ved Loire, Seine og Rhône, inneholder vadesteder deponier fra den sene neolittiske perioden fram til urnemarksperioden.
Keramikk
Karamikk er vanligvis velgjort med en jevn ytre og med en kraftig buet profil. Noen former synes å være imitasjoner av prototyper av metall. Bikoniske sylindriske halser er spesielt karakteristisk. Det finnes visse inngraverte dekorasjoner, men vanligvis er yttersiden slett og fin. I byggverk på påler i Sveits har man funnet innristninger dekorert med tinnfolier. Keramikktørkeovner var allerede kjent (Elchinger Kreuz, Bayern), noe som blir indikert av de standardiserte karene. Andre kar inkluderer kopper som er gjort med utbanket bronse med hanker som er naglet på (type Jenišovice) og store gryter med korsformete vedheng. Treskip har bare blitt bevart i vannrike sammenheng, naturlig nok, som i Auvernier (Neuchâtel), men kan også ha vært mer utbredt.
Vogner
Lausitzkulturens vogn fra Burg (Brandenburg, Tyskland) har tre hjul på en aksel på hvilket en and balanserer. Graven i Gammertingen (Kr. Sigmaringen, Tyskland) inneholdt to fatninger av horn som sannsynligvis har tilhørt en minatyrvogn tilsvaende til den i Burg, sammen med seks eikehjul.
Bosetninger
Antallet bosetninger økte sterkt sammenlignet med den tidligere høygravskulturen. Dessverre har svært få blitt skikkelig gravd ut og undersøkt. Befestede bosetninger, ofte på høydedrag eller hvor elven har bøyd seg er typisk for urnemarkskulturen. De er sterkt befestet, steingjerder eller palisader av tømmer. Utgravninger av åpne bosetninger er sjeldne, men de viser store hus 3-4 sideganger med påler og vegger i tre og leire. Grophus (hus under bakkenivå) er også kjent, men de ble kanskje brukt som kjeller eller stabbur.
Bygg på påler
Ved sjøen i sørlige Tyskland og Sveits ble flere bygg på paler oppført. De besto av enkle hus med et rom og gjort av tre og leire eller av tømmer. Bosetningen i Zug i Sveits ble ødelagt av brann og gir viktig innsikt i materiell kultur og bosetningenes organisasjon. De har også gitt dendrokronologiske dateringer.
Befestede bosetninger
Fornalderborger eller befestede bosetninger på høydedrag ble vanlig i urnemarksperioden. Ofte bygde man ved et bratt berg slik at bare en del av høyden trengte å befestes. Avhengig av hvilket material som fantes i området bygde man en mur av stein eller en tosidig tømmervegg fylt med jord og stein eller en ren palisade av tømmer. Andre bosetninger dro nytte av elvens krumming eller et myrområde som en eventuell fiende ville ha hatt problemer med å ta seg over.
Deponier
Deponier eller forråd var meget vanlig i løpet av urnemarkskulturen. Skikken ble oppgitt ved slutten av bronsealderen. Forrådene ble ofte deponert ved elver eller våte steder som myrer. Ettersom disse stedene lå vanskelig tilgjengelig var de antagelig ment som offergaver. Andre deponier inneholdt enten brukne eller bøyde bronsegjenstander, som antagelig var tenkt omsmeltet og gjenbrukt. Ettersom forrådene fra den sene urnemarksperioden ofte inneholdt den samme rekken av gjenstander var det antagelig en måte å lagre for et liv etter dette. I elven Trieux, Côtes-d'Armor har det blitt funnet komplette sverd sammen med et stort antall horn fra hjort, noe som kan ha hatt en religiøs betydning.
Kult
Kyffhäusergrottene i Thüringen inneholdt skjeletter uten hodeskaller og både bein fra mennesker og dyr, noe som har blitt fortolket som offergaver. Andre deponier har innholdt frø, flettet fibertau, og bronsegjenstander som økser, smykker og nåler. Ith-grotten i Niedersachsen har avslørt tilsvarende materiale.
Økonomi
I Lausitzkulturens i Zug finnes det rester av en buljong gjort av hvete og hirse, og i nedre Rehn har brød bli lagt på bålet og brent fragmenter av dette har blitt funnet.
Vepseblomsterfluer
Levevis
Vespeblomsterfluene påtreffes vanligvis i eller i nærheten av skog, der de gjerne besøker blomster. De gule og svarte fargene gjør at de har en overflatisk likhet med veps som trolig gir dem en viss beskyttelse. Larvene lever sannsynligvis av bladlus som lever på røtter eller andre plantedeler næer bakken.
Kommunestyre- og fylkestingsvalget 2007
Valget ble beskrevet som en seier for Høyre som hadde en liten framgang til tross for dårlige målinger i starten av valgkampen, mens Sosialistisk Venstreparti fikk sin oppslutning halvert til 6,2%
Stemmerett
Alle norske statsborgere som fylte 18 år innen utgangen av 2007, og som noen gang hadde vært folkeregisterført som bosatt i Norge, hadde stemmerett. I tillegg hadde nordiske statsborgere (Danmark, Sverige, Finland, Island) stemmerett dersom de ble registrert som bosatt i Norge senest 31. mai 2007. Andre utenlandske statsborgere hadde stemmerett dersom de hadde stått innført i folkeregisteret som bosatt i landet sammenhengende de siste tre årene før valgdagen. Kommunestyre- og fylkestingsvalget 2007 var det første valget i Norge der det var krav om legitimasjon av de som ville bruke stemmeretten.
Skolevalget
Skolevalget ble avholdt 3.-4. september og Høyre gjorde et sterkt valg med en framgang på 5,8%, mens Sosialistisk Venstreparti hadde en tilbakegang på 5,7%. Arbeiderpartiet og Fremskrittspartiet ble de største partiene på rundt 21%. Venstre og Rød Valgallianse hadde framgang, men ellers var det mindre endringer fra tidligere valg. Totalt deltok 366 skoler og 164 385 elever i valget med en valgdeltakelse på 72,1%.
Sophie Møller
Det nordiske Naturforskermødet 1916
Sophie Møller forble ugift.